437.70 REGOLI DWAR IS-SAĦĦA TA’ L-ANNIMALI FIL-PRODUZZJONI, L-IPPROĊESSAR, ID-DISTRIBUZZJONI U L-INTRODUZZJONI TA’ PRODOTTI GĦALL-KONSUM MILL-BNIEDEM L-AVVIŻ LEGALI 145 ta’ l-2005. L-AVVIŻ LEGALI 145 ta’ l-2005. 1. Titolu, skopu applikabilità. (1) It-titolu ta’ dawn ir-regoli hu Regoli dwar is-Saħħa ta’ l-Annimali fil-Produzzjoni, l-Ipproċessar, id-Distribuzzjoni u l-Introduzzjoni ta’ Prodotti għall-Konsum mill-Bniedem. (2) Dawn ir-regoli jġibu fis-seħħ id-disposizzjonijet taħt id-Direttiva tal-Kunsill ta’ l-Unjoni Ewropea 2002/99/KE li tirregola l-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali għall-konsum mill-bniedem. (3) Dawn ir-regoli għandhom japplikaw mingħajr preġudizzju għad-disposizzjonijet tal-Komunità jew dawk nazzjonali dwar il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali għall-konsum mill-bniedem. 2. Tifsir. (1) F’dawn ir-regoli, it-tifsir fir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar, 2002 li jistipula l-prinċipji ġenerali u l-ħtiġiet tal-liġi dwar l-ikel, jistabbilixxi l-Awtorità Ewropea dwar is-Sigurtà ta’ l-Ikel u jistipula proċeduri f’materji ta’ sigurtà ta’ l-ikel u t-tifsir fid-Direttiva 97/78/KE, għandhom japplikaw skond il-bżonn. (2) It-tifsiriet li ġejjin għandhom japplikaw ukoll: " introduzzjoni " tfisser li wieħed iġibħwejjeġ f’xi wieħed mit-territorji elenkati fl-Anness I mad-Direttiva 97/78/KE bl-iskop li jitpoġġew taħt il-proċeduri tad-Dwana li għalihom issir referenza fl-Artikolu 4(16)) tar-Regolament tal-Kunsill (KE) Nru 2913/92 tat-12 ta’ Ottubru, 1992 li jistabbilixxi l-Kodiċi tad-Dwana tal-Komunità; " l-istadji kollha tal-produzzjoni, proċessar u distribuzzjoni " tfisser kull stadju minn u inkluża l-produzzjoni primarja ta’ ikel li joriġina mill-annimali, sa u inkluż il-ħażna, l-ġarr, il-bejgħ jew forniment lill-aħħar konsumatur; " prodotti li joriġinaw mill-annimali " tfisser prodotti miksubin mill-annimali u prodotti miksubin minnhom, għall-konsum mill-bniedem, inklużi annimali ħajjin meta dawn ikunu mħejjija għal dak l-użu; " veterinarju uffiċjali " tfisser veterinarju kwalifikat sabiex jaġixxi f’dik il-kwalità u li jkun appuntat mill-awtorità kompetenti. 3. Ħtiġiet ġenerali dwar is-saħħa ta’ l-annimali. (1) Malta għandha tieħu miżuri sabiex tiżgura illi fl-istadji kollha tal-produzzjoni, proċessar u distribuzzjoni ta’ prodotti li joriġinaw mill-annimali fil-Komunità, operaturi fin-negozju ta’ l-ikel ma jikkawżawx it-tixrid ta’ mard li jista’ jgħaddi għal għand annimali, skond dawn id-disposizzjonijiet li ġejjin. (2) Prodotti li joriġinaw mill-annimali għandhom jinkisbu minn annimali li jkunu skond il-kondizzjonijiet dwar saħħa ta’ l-annimali stipulati mill-leġislazzjoni relevanti tal-Komunità. (3) Prodotti li joriġinaw mill-annimali għandhom jinkisbu minn annimali: (a) li ma jiġux minn razzett, stabbiliment, territorju jew parti minn territorju assoġġettat għal restrizzjonijiet dwar is-saħħa ta’ l-annimali applikabbli għall-annimali u prodotti involuti, taħt ir-regoli fl-Iskeda I; (b) li, fil-każ ta’ laħam u prodotti tal-laħam, ma kienux imbiċċra fi stabbiliment fejn annimali infettati jew suspettati li kienu infettati b’xi waħda mill-mardiet li jaqgħu taħt ir-regoli li għalihom issir referenza fil-paragrafu (a), jew karkassi jew partijiet minn karkassi ta’ dawk l-annimali, kienu preżenti waqt it-tbiċċir jew il-proċess ta’ produzzjoni, sakemm l-imsemmi su spett ma jkunx ġie eskluż; (ċ) li, fil-każ ta’ annimali u prodotti ta’ l-akwakultura, iħarsu d-Direttiva 91/67/KE. 4. Derogi. (1) Minkejja dak li hemm fir-regola 3 u bla ħsara għall-konformità mal-miżuri dwar kontroll ta’ mard li għalihom issir referenza fl-Iskeda I, Malta tista’ tawtorizza l-produzzjoni, proċessar u distribuzzjoni ta’ prodotti li joriġinaw mill-annimali li jiġu minn territorju jew parti minn territorju assoġġettat għal restrizzjonijiet dwar saħħa ta’ l-annimali iżda li ma jiġux minn razzett li jkun infettat jew suspettat li jkun infettat, sakemm: (a) qabel ma jiġu assoġġettati għat-trattament li għalih issir referenza hawn iżjed ’il quddiem, il-prodotti jkunu ġew miksuba, mqandlin, trasportati, u maħżuna separatament, jew f’ħinijiet differenti, minn prodotti li jissodisfaw il-kuodizzjonijiet kollha dwar is-saħħa ta’ l-annimali, u l-kondizzjonijiet għat-trasport barra mit-territorju assoġġettat għal restrizzjonijiet dwar is-saħħa ta’ l-annimali jkunu ġew approvati mill-awtorità kompetenti; (b) il-prodotti li jkunu ser jgħaddu minn trattament ikunu identifikati b’mod ċar; (ċ) il-prodotti jgħaddu minn trattament li jippermetti li l-problema involuta dwar saħħa ta’ l-annimali, tiġi eliminata, u (d) it-trattament ikun applikat fi stabbiliment approvat għal dak l-iskop mill-Istat Membru li fih tkun inħolqot l-problema dwar saħħa ta’ l-annimali. (2) Id-disposizzjonijiet tas-subregola (1) għandhom jiġu applikati skond l-Iskedi II u III, jew skond regoli dettaljati li jiġu adottati skond il-proċedura msemmija fl-Artikolu 12(2) tad-Direttiva 2002/99/KE. (3) Il-produzzjoni, proċessar u distribuzzjoni ta’ prodotti ta’ l-akwakultura li ma jħarsux l-kundizzjonijiet stipulati fir-regola 3 għandhom ikunu awtorizzati, mingħajr ħsara għall-kondizzjonijet stipulati fid-Direttiva 91/67/KE u, fejn ikun il-bżonn, skond kondizzjonijiet oħra li jiġu adottati skond il-proċedura li għaliha ssir referenza fl-Artikolu 12(2) tad-Direttiva 2002/99/KE. (4) Barra minn dan, fejn is-sitwazzjoni ta’ saħħa hekk tippermetti, jistgħu jingħataw derogi mir-regola 3 f’ċerti sitwazzjonijiet, skond il-proċedura li għaliha ssir riferenza fl-Artikolu 12(2) tad-Direttiva 2002/99/KE. F’dawn il-każijiet, għandha tittieħed konsiderazzjoni partikolari ta’ dan li ġej: (a) il-karatteristiċi speċifiċi tal-marda fl-ispeċi involuti, u (b) l-eżamijiet jew il-miżuri kollha li l-annimali għandhom ikunu assoġġettati għalihom. (5) Meta jingħataw dawn id-derogi, għandhom jittieħdu passi sabiex jiġi żgurat illi l-livell ta’ protezzjoni minn mard ta’ l-annimali ma jonqos bl-ebda mod. Kull miżura neċessarja sabiex tiżgura l-protezzjoni ta’ saħħa ta’ l-annimali fil-Komunità għandha għalhekk tiġi adottata skond l-istess proċedura. 5. (1) Malta għandha tiżgura illi prodotti li joriġinaw mill-annimali u li jkunu intiżi għall-konsum mill-bniedem huma assoġġettati għaċ-ċertifikazzjoni veterinarja fejn: (a) disposizzjonijiet adottati għal raġunijiet ta’ saħħa ta’ l-annimali taħt Artikolu 9 tad-Direttiva 89/662/KE ikunu jeħtieġu li prodotti li joriġinaw mill-annimali minn Stat Membru jkunu akkumpanjati b’ċertifikat ta’ saħħa, jew (b) tkun ingħatat deroga taħt ir-regola 4(4). (2) Taħt il-proċedura msemmija fl-Artikolu 12(2) tad-Direttiva 2002/99/KE, jistgħu jsiru regoli dettaljati ta’ implimentazzjoni, u b’mod partikolari mudell għal dawn iċ-ċertifikati, billi jittieħdu f’konsiderazzjoni l-prinċipji ġenerali li jinsabu fl-Iskeda IV. Iċ-ċertifikati jistgħu jinkludu dettalji meħtieġa skond leġislazzjoni Komunitarja oħra dwar is-saħħa pubblika u ta’ l-annimali. 6. Kontrolli veterinarji uffiċjali. (1) Sakemm jiġu adottati regoli tal-Parlament Ewropew u tal-Kunsill li jistipulaw regoli speċifiċi dwar iġjene ta’ ikel li joriġina mill-annimali u regoli dwar kontrolli applikabbli għal ħwejjeġ ta’ l-ikel u għalf ta’ l-annimali, Malta għandha tiżgura illi jsiru kontrolli uffiċjali dwar saħħa ta’ l-annimali mill-awtoritajiet kompetenti sabiex jiġi żgurat ħarsien ta’ din ir-regola, ir-regoli implimentattivi tagħha u kull miżura protettiva relatata ma’ prodotti li joriġinaw mill-annimali adottati skond din ir-regola. Bħala regola ġenerali, għandhom isiru spezzjonijiet mingħajr ebda avviż li jingħata bil-quddiem u l-verifiki għandhom isiru skond id-disposizzjonijiet tad-Direttiva 89/662/KE. (2) Sakemm jiġu adottati regoli tal-Parlament Ewropew u tal-Kunsill li jistipulaw regoli speċifiċi dwar iġjene ta’ ikel li joriġina mill-annimali u regoli dwar kontrolli applikabbli għal ħwejjeġ ta’ l-ikel u għalf ta’ l-annimali, fejn jiġu identifikati ksur ta’ regoli dwar saħħa ta’ l-annimali, Malta għandha tieħu l-miżuri neċessarji sabiex tiġi rimedjata s-sitwazzjoni skond id-disposizzjonijiet tad-Direttiva 89/662/KE. (3) Esperti mill-Kummissjoni jistgħu jwettqu verifiki fuq il-post, inklużi verifiki, bil-koperazzjoni ta’ l-awtoritajiet kompetenti ta’ Malta, sakemm dan ikun neċessarju għall-applikazzjoni uniformi ta’ din ir-regola. Malta għandha tipprovdi lill-esperti, jekk verifiki jkunu qegħdin jiġu mwettqa fit-territorju relattiv, bl-għajnuna kollha neċessarja sabiex iwettqu d-dmirijiet tagħhom. Il-Kummissjoni għandha tinforma lill-awtorità kompetenti bir-riżultati tal-verifiki li jkunu saru. Jekk jiġi identifikat riskju serju għas-saħħa ta’ l-annimali waqt verifika jew spezzjoni li ssir mill-Kummissjoni, Malta għandha minnufih tieħu l-miżuri kollha neċessarji sabiex tipproteġi s-saħħa ta’ l-annimali. Jekk dawn il-miżuri ma jittieħdux, jew jekk jiġu meqjusa li mhumiex biżżejjed, il-Kummissjoni għandha, skond il-proċedura msemmija fl-Artikolu 12(2) tad-Direttiva 2002/99/KE, tieħu l-miżuri neċessarji sabiex tipproteġi s-saħħa ta’ l-annimali u tinforma lill-Istati Membri b’dan. 7. Disposizzjonijiet ġenerali applikabbli għall-importazzjonijiet minn pajjiżi terzi. (1) Malta għandha tieħu miżuri sabiex tiżgura illi prodotti li joriġinaw mill-annimali maħsuba għall-konsum mill-bniedem jiġu introdotti minn pajjiżi terzi biss jekk dawn ikunu jħarsu l-ħtiġiet ta’ din ir-regola applikabbli għal kull stadju tal-produzzjoni, proċessar u distribuzzjoni ta’ l-istess prodotti fil-Komunità jew jekk dawn joffru garanziji ekwivalenti dwar is-saħħa ta’ l-annimali. (2) Ir-regoli għall-applikazzjoni ta’ din ir-regola, u b’mod partikolari dawk li jirregolaw il-proċedura ta’ koperazzjoni ma’ l-awtoritajiet nazzjonali, għandhom jiġu adottati skond il-proċedura msemmija fl-Artikolu 12(2) tad-Direttiva 2002/99/KE. 8. Ħarsien tar-regoli tal-Komunità. (1) Sabiex tiġi żgurata konformità ma’ l-obbligu ġenerali stipulat fir-regola 7, dawn li ġejjin għandhom jiġu stabbiliti skond il-proċedura msemmija fl-Artikolu 12(2) tad-Direttiva 2002/99/KE. (2) F’listi ta’ pajjiżi terzi jew reġjuni ta’ pajjiżi terzi minn liema pajjiżi jew reġjuni l-importazzjonijiet ta’ prodotti speċifiċi li joriġinaw mill-annimali huma permessi, pajjiż terz għandu jidher fuq l-imsemmija listi biss jekk tkun saret verifika mill-Komunità ta’ dak il-pajjiż u jkun juri illi l-awtorità veterinarja kompetenti tipprovdi l-garanziji adatti fir-rigward ta’ ħarsien ta’ leġislazzjoni tal-Komunità. (3) Fit-tħejjija jew l-aġġornar ta’ l-imsemmija listi, għandha tittieħed konsiderazzjoni partikolari ta’ dak li ġej: (a) il-leġislazzjoni tal-pajjiż terz; (b) l-organizzazzjoni ta’ l-awtorità veterinarja kompetenti u s-servizzi tagħha ta’ spezzjoni fil-pajjiż terz, il-poteri ta’ dawn is-servizzi, is-superviżjoni li huma assoġġettati għaliha, u l-mezzi disponibbli li jkollhom, inkluż l-għadd ta’ persunal, sabiex japplikaw il-leġislazzjoni b’mod effettiv; (ċ) il-ħti ġiet attwali dwar saħħa ta’ l-annimali applikabbli għall-produzzjoni, manifattura, tqandil, ħażna u kunsinna ta’ prodotti li joriġinaw mill-annimali maħsuba għall-Komunità; (d) l-assi kurazzjonijiet li l-awtorità veterinarja kompetenti tal-pajjiż terz tista’ tagħti fir-rigward ta’ konformità jew ekwivalenza mal-kondizzjonijiet rilevanti dwar saħħa ta’ l-annimali; (e) kull esperjenza ta’ tqegħid fis-suq tal-prodott minn pajjiż terz u r-riżultati ta’ kull kontroll li jiġi mwettaq fuq l-importazzjoni; (f) ir-riżultati ta’ spezzjonijiet u, jew verifiki li jsiru mill-Komunità fil-pajjiż terz, b’mod partikolari r-riżultati tal-valutazzjoni ta’ l-awtoritajiet kompetenti jew, meta l-Kummissjoni hekk titlob, ir-rapport ippreżentat mill-awtoritajiet kompetenti tal-pajjiż terz dwar l-ispezzjonijiet li huma jkunu wettqu; (g) l-istat ta’ saħħa ta’ bhejjem, annimali domestiċi oħrajn u annimali salvaġġi fil-pajjiż terz, partikolarment dwar mard ta’ annimali eżotiċi u kull aspett tas-sitwazzjoni ġeneral tas-saħħa fil-pajjiż li tista’ tkun ta’ riskju għas-saħħa pubblika u ta’ l-annimali fil-Komunità; (h) ir-regolarità, l-għaġla u r-reqqa li biha l-pajjiż terz jipprovdi informazzjoni dwar l-eżistenza ta’ mard ta’ l-annimali li jinfetta jew jittieħed fit-territorju relattiv, b’mod partikolari l-mard li għandu jkun irrapportat kif elenkat mill-Organizzazzjoni Dinjija għas-Saħħa ta’ l-Annimali (OIE) jew, fil-każ ta’ mard ta’ annimali ta’ l-akwakultura, il-mard li għandu jkun irrapportat kif elenkat fil-Kodiċi ta’ l-imsemmija Organizzazzjoni dwar is-Saħħa ta’ l-Annimali Akwatiċi; (i) ir-regoli dwar il-prevenzjoni u l-kontroll ta’ mard ta’ l-annimali li jinfetta jew jittieħed li huma fis-seħħ fil-pajjiż terz u l-implimentazzjoni tagħhom, inklużi regoli dwar l-importazzjoni minn pajjiżi oħra. (4) Il-Kummissjoni għandha tagħmel mezz sabiex verżjonijiet aġġornati tal-listi kollha mħejjija jew aġġornati skond din ir-regola jkunu disponibbli għall-pubbliku. Il-listi li jiġu mħejjija skond din ir-regola jistgħu jiġu magħquda flimkien ma’ listi oħra mħejjija għal skopijiet ta’ saħħa pubblika u ta’ l-annimali u jistgħu wkoll jinkludu mudelli ta’ ċertifikati ta’ saħħa. (5) Regoli dwar l-oriġini għall-prodotti li joriġinaw mill-annimali u għall-annimali li minnhom jiġu miksuba l-istess prodotti, għandhom jiġu stabbiliti skond il-proċedura msemmija fir-regola 12(2). (6) Kondizzjonijiet speċjali għall-importazzjoni għal kull pajjiż terz jew grupp ta’ pajjiżi terzi, fil-qies tas-sitwazzjoni ta’ saħħa ta’ l-annimali fil-pajjiż jew pajjiżi terzi involuti għandhom jiġu stabbiliti skond il-proċedura li għaliha ssir riferenza fl-Artikolu 12(2) tad-Direttiva 2002/99/KE. (7) Meta jkun neċessarju: (a) ir-regoli dettaljati għall-applikazzjoni ta’ din ir-regola, (b) il-kriterji għall-klassifikazzjoni ta’ pajjiżi terzi u ta’ reġjuni tagħhom fir-rigward ta’ mard ta’ l-annimali, u (ċ) ir-regoli speċifiċi rigward anti tipi ta’ prodotti ta’ introduzzjoni jew partikolari, bħall-introduzzjoni ta’ prodotti minn vjaġġaturi jew l-introduzzjoni ta’ kampjuni kummerċjali, jistgħu jiġu stabbiliti skond il-proċedura msemmija fl-Artikolu 12(2) tad-Direttiva 2002/99/KE. 9. Dokumenti. (1) Ċertifikat veterinarju li jħares il-ħtiġiet stabbiliti fl-Iskeda IV għandu jiġi preżentat mal-konsenji ta’ prodotti li joriġinaw mill-annimali hekk kif dawn jidħlu fil-Komunità. (2) Iċ-ċertifikat veterinarju għandu jiċċertifika li l-prodotti jissodisfaw: (a) il-ħtiġiet stipulati għal dawn il-prodotti taħt din ir-regola u taħt il-leġislazzjoni tal-Komunità li tistipu la ħtiġiet dwar saħħa ta’ l-annimali jew disposizzjonijiet li huma ekwivalenti għal dawk il-ħtiġiet; u (b) kull kondizzjoni speċjali dwar importazzjoni stabbilita skond il-proċedura li għaliha ssir referenza fl-Artikolu 12(2) tad-Direttiva 2002/99/KE. (3) Dokumenti jistgħu jinkludu dettalji meħtieġa taħt disposizzjonijiet oħra ta’ leġislazzjoni tal-Komunità dwar is-saħħa pubblika u ta’ l-annimali. (4) Skond il-proċedura li għaliha ssir referenza fl-Artikolu 12(2) tad-Direttiva 2002/99/KE: (a) jista’ jsir provvediment għall-użu ta’ dokumenti elektroniċi, (b) jistgħu jsiru mudelli ta’ dokumenti, (ċ) jistgħu jiġu stabbiliti regoli u ċertifikazzjoni għall-passaġġ. 10. Spezzjonijiet tal-Komunità. (1) Spezzjonijiet u, jew verifiki tal-Komunità fl-istadji kollha koperti minn din ir-regola jistgħu jiġu mwettqa f’pajjiżi terzi minn esperti mill-Kummissjoni sabiex tiġi verifikata konformità jew ekwivalenza ma’ regoli tal-Komunità dwar is-saħħa ta’ l-annimali. L-esperti mill-Kummissjoni jistgħu jiġu akkumpanjati minn esperti minn Malta awtorizzati mill-Kummissjoni sabiex iwettqu dawk l-ispezzjonijiet u, jew verifiki. (2) L-ispezzjonijiet u, jew il-verifiki f’pajjiżi terzi msemmija f’subregola (1) għandhom isiru f’isem il-Komunità, u l-Kummissjoni għandha tħallas l-ispejjeż involuti. (3) Il-proċedura biex isiru l-ispezzjonijiet u, jew il-verifiki f’pajjiżi terzi msemmija fis-subregola (1) tista’ tiġi stabbilita jew mibdula skond il-proċedura msemmija fl-Artikolu 12(2) tad-Direttiva 2002/99/KE. (4) Jekk riskju serju għas-saħħa ta’ l-annimali jiġi identifikat waqt spezzjoni jew verifika tal-Komunità, il-Kummissjoni għandha minnufih tieħu l-miżuri neċessarji sabiex tipproteġi s-saħħa ta’ l-annimali, skond l-Artikolu 22 tad-Direttiva 97/78/KE, u tinforma lill-Istati Membri b’dan. 11. Aġġ ornar ta’ skedi tekniċi. L-Iskedi li jinsabu ma’ dawn ir-regoli jistgħu jiġu emendati skond il-proċedura msemmija fl-Artikolu 12(2) tad-Direttiva 2002/99/KE sabiex tittieħed konsiderazzjoni partikolari ta’: (a) l-opinjonijiet xjentifiċi u l-għarfien xjentifiku, partikolarment dwar valutazzjonijiet ta’ riskji ġodda; (b) żviluppi teknoloġiċi; u (ċ) it-twaqqif ta’ miri ta’ sigurtà dwar is-saħħa ta’ l-annimali.